TASCO เจ๋ง! เข้า SET50 -SETHD พื้นฐานแกร่ง-ปันผลสูง
TASCO เจ๋ง! เข้าคำนวณใน SET50 -SETHD สะท้อนหุ้นพื้นฐานแกร่ง-จ่ายปันผลสูง
20 มิ.ย. 2559

นายชัยวัฒน์ ศรีวรรณวัฒน์ กรรมการผู้จัดการ บริษัท ทิปโก้แอสฟัลท์ จำกัด (มหาชน) หรือ TASCO เปิดเผยว่า บริษัทติดอยู่ในรายชื่อหลักทรัพย์ที่จะใช้ในการตำนวนทั้ง SET 50 และ SETHD ตามที่ตลาดหลักทรัพย์แห่งประเทศไทย (ตลท.) ได้คัดเลือกหลักทรัพย์ชุดใหม่
โดย TASCO ถือเป็นอีกครั้งที่ได้รับคัดเลือกให้อยู่ใน SET 50 ต่อไปอีกรอบ หลังจากที่ได้เคยรับคัดเลือกในรอบครึ่งปีแรกที่ผ่านมา แสดงให้เห็นถึงหุ้นของบริษัทเป็นหุ้นที่มีสภาพคล่องที่สูงและมี Market cap ที่มีขนาดใหญ่
นอกจากนั้น ในรอบนี้ TASCO ยังได้รับการคัดเลือกให้อยู่ใน SETHD ซึ่งเป็นภาพสะท้อนว่า TASCO มีการจ่ายเงินปันผลอย่างสม่ำเสมอในสามปีที่ผ่านมา โดยในปี 2558 มีการจ่ายเงินปันผลสำหรับงวดผลการดำเนินงานในปี 2558 ถึง 3 ครั้ง รวมเป็นเงินปันผล 0.90 บาท/หุ้น
อนึ่ง หลักทรัพย์ที่อยู่ใน SETHD มีอัตราผลตอบแทนเงินปันผลเฉลี่ย 4.74% สูงกว่าอัตราผลตอบแทนเงินปันผลของตลาดหลักทรัพย์ฯ โดยรวม ซึ่งมีค่าเฉลี่ยอยู่ที่ 3.00% สำหรับเดือนมีนาคมถึงเดือนพฤษภาคม 2559และที่สำคัญที่สุด TASCO เป็น 1 ในเพียง 13 บริษัทในตลาดหลักทรัพย์แห่งประเทศไทย ที่ได้รับการคัดเลือกให้อยู่ในทั้ง SET50 และ SET HD
         